|  |  |  |
| --- | --- | --- |
|  |  | PATVIRTINTA  Direktoriaus 2019-09-20 įsakymu Nr. V1-133 |

**TRAKŲ R. PALUKNIO „MEDEINOS“ GIMNAZIJOS OLWEUS PATYČIŲ**

**PREVENCIJOS PROGRAMOS KOKYBĖS UŽTIKRINIMO SISTEMOS PLANAS**

**2019-2020 MOKSLO METAMS**

**I. MOKYKLOS APRAŠYMAS**

Trakų r. Paluknio „Medeinos“ gimnazija – biudžetinė įstaiga, kurios steigėjas ir savininkas – Trakų rajono savivaldybė. Gimnazijos statusas įstaigai suteiktas 2015 m.

Įstaiga, teikianti priešmokyklinį, pradinį, pagrindinį ir vidurinį išsilavinimą lietuvių kalba, savarankiškai gyvuoja nuo 1994-09-01. Moksleivių skaičiaus kaita: 1994-1995 m. m. – 66 mokiniai, 1997-1998 m. m. – 94, 2013-2014 m. m. – 147. 2014 m. rugsėjo 1 d. gimnazijoje atidaryta PU (priešmokyklinio ugdymo) grupė, ją lankė 10 vaikų. 2019 m. rugsėjo 1 d. gimnazijoje yra 157 ugdytiniai: PU grupėje – 18 vaikų, 1-8, I-IV G klasėse – 135 mokiniai.

Gimnazijoje yra mokinių, turinčių elgesio, socializacijos problemų. 2019-2020 m. m. mokosi 17 SUP mokinių (2016-2017 m. m. jų buvo 15, 2017-2018 m. m. – 16, 2018-2019 m. m. - 19). Gimnazijos vaiko gerovės komisija (VGK) rūpinasi įvairių poreikių mokiniams. Pagalbą jiems teikia socialinė pedagogė, 2 mokytojo padėjėjos, kartą per savaitę atvykstanti Trakų r. savivaldybės PPT psichologė, visuomenės sveikatos priežiūros specialistė (antradieniais, ketvirtadieniais ir penktadieniais nuo 8.00 iki 15.00 val.), ugdymo karjerai koordinatorė (antradieniais ir ketvirtadieniais nuo 14.00 iki 14.45 val.).

Įstaigoje yra biblioteka, sporto salė. Valgykla ir aktų salė – Paluknio L. Komolovskio gimnazijos (lenkų mokomąja kalba), esančios tame pačiame pastate, pusėje. Gimnazijos teritorijoje – dar 2013 m. aptvertas stadionas. Gimnazija įsikūrusi kaimo centre, netoli yra visi svarbiausi objektai: biblioteka, 3 parduotuvės, ambulatorija, seniūnija, vaikų lopšelis–darželis, 2 autobusų stotelės. Gimnazija turi mokyklinį autobusiuką, kuriuo pavėžėja mokinius.

Gimnazijoje organizuojami įvairūs kultūriniai renginiai, pilietiškumo akcijos, vykdomi projektai, skatinantys mokinius tinkamai bendrauti ir bendradarbiauti, dirbti komandoje, būti tolerantiškus vienas kito atžvilgiu. Kai reikia, naudojamasi sporto sale, sporto aikštynu, IT klase, aktų sale, esančia kaimyninės gimnazijos pusėje. Visur veikia internetinis ryšys, atnaujinamos IT ir kitos mokymosi  priemonės, visos mokytojų darbo vietos kompiuterizuotos.

Gimnazija naudojasi elektroniniu „Mano dienynu“, turi interneto svetainę, „Facebook“ profilį (<https://www.facebook.com/MedeinaTraku/?fref=ts>), tad aktualią informaciją greitai pateikia gimnazijos bendruomenei.

**II. MOKYKLOS ĮSIPAREIGOJIMAI (SUSIJĘ SU OLWEUS PROGRAMA)**

**1. Trakų r. Paluknio „Medeinos“ gimnazija, siekdama sumažinti patyčių mastą, dirba vadovaudamasi:**

- Lietuvos  Respublikos Švietimo įstatymu ir Vaiko teisių apsaugos pagrindų įstatymu;

- ŠMM ministro rekomendacijomis dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje;

- Olweus programos standartu;

- Trakų r. Paluknio „Medeinos“ gimnazijos nuostatais, 2017-2019 metų strateginiu ir 2019 metų veiklos planais, vidaus darbo tvarkos taisyklėmis, VGK metiniu darbo planu.

**2. Olweus programos standartas**

2011 m. rudenį gimnazija pradėjo diegti Olweus patyčių prevencijos programą (OPPP), nuo 2013 m. pavasario įgyvendina Olweus programos kokybės užtikrinimo sistemą (OPKUS).

Siekiant nustatyti, ar gimnazija atitinka Olweus patyčių prevencijos programos ir Olweus programos kokybės užtikrinimo sistemos standartus, 3 kartus atliktas auditas:

1. Pirmą kartą - 2014-04-03. SPPC direktoriaus 2014-07-02 įsakymu Nr. (1.3) V-116 „Dėl sertifikuotų Olweus mokyklų sąrašo“ mokyklai suteiktas „Olweus mokyklos“ vardas 2014-2016 m. m.

2. Antrą kartą - 2016-05-20. SPPC 2016-09-08 įsakymu Nr. (1.3) V-18 „Dėl sertifikuotų Olweus mokyklų sąrašo“ mokyklai suteiktas „Olweus mokyklos“ vardas 2016-2018 m. m.

3. Trečią kartą - 2018-05-07. Gimnazijai suteiktas „Olweus mokyklos“ vardas 2018-2019 ir 2019-2020 m. m. laikotarpiui (2018-08-08 SPPC centro direktorės pasirašytas pažymėjimas Nr. OM7.3-41).

Gimnazijos darbuotojų skaičius ir naujai pradėjusių dirbti mokymai pagal Olweus programos metodiką:

|  |  |  |  |  |
| --- | --- | --- | --- | --- |
| Mokslo metai | Darbuotojų skaičius | | | Naujų darbuotojų mokymai  (mokymų data, darbuotojų skč.) |
| Iš viso | Pedagoginių | Techn. personalo |
| 2016–2017 | 37 | 29 | 8 | 2016-11-04 apmokyti 7 darbuotojai |
| 2017-2018 | 37 | 28 | 9 | 2017-09-22 apmokyti 2 darbuotojai,  2018-04-30 – 5 darbuotojai |
| 2018-2019 | 37 | 26 | 11 | 2019-02-19 apmokyti 2 darbuotojai |
| 2019-2020 | 35 | 24 | 11 | Naujų darbuotojų nebuvo |

**2018 m. Olweus mokinių (3-8, I-II G kl.) apklausos apie patyčias rezultatai** rodo, kad gimnazijoje patiriančių patyčias 2-3 kartus per mėnesį dalis (ypač tarp mergaičių) mažesnė nei 2011 m., tik pradėjus diegti programą. Patyčių mastas tarp berniukų, lyginant pastarųjų trejų metų rezultatus, šiek tiek išaugo:

|  |  |  |  |  |  |  |  |
| --- | --- | --- | --- | --- | --- | --- | --- |
| **2011 m.** | | **2016 m.** | | **2017 m.** | | **2018** | |
| Mergaitės | Berniukai | Mergaitės | Berniukai | Mergaitės | Berniukai | Mergaitės | Berniukai |
| 32,4 % | 23,3 % | 17,1 % | 28,9 % | 11,6 % | 27,7 % | 15,8 % | 29,2 % |
| Bendrai – 27,5 % | | Bendrai – 23,2 % | | Bendrai – 19,7 % | | Bendrai – 23,3 % | |

Apklausos rezultatai rodo, kad problemiškiausia situacija yra 5-7 klasėse, nes jose bendrai berniukų ir mergaičių, iš kurių buvo tyčiojamasi 2-3 ar daugiau kartų per mėnesį paskutinius keletą mėnesių yra nuo 25 % iki 66,7 %. Vietos, kur mūsų mokykloje patirta daugiausia patyčių – koridoriai / laiptinės (nurodė 23 % mergaičių, 4 % berniukų) ir klasė be mokytojo (nurodė 23 % mergaičių, 12,5 % berniukų).

**3. SSGG (stiprybių, silpnybių, galimybių ir grėsmių) analizė:**

|  |  |
| --- | --- |
| **Stiprybės** | **Silpnybės** |
| * Gimnazija yra sertifikuota Olweus mokykla   2018-2020 metams (trečią kartą nuo 2014 m.).   * Gimnazija saugi išorine ir vidine prasmėmis: aptverta teritorija, visi darbuotojai apmokyti pagal Olweus metodiką. * Programa tenkina daugumą gimnazijos bendruomenės narių. | * Nepakankami saugi gimnazijos aplinka - viename pastate dirba dvi ugdymo įstaigos. * Dėl žmogiškojo faktoriaus pasitaikantys   nedideli programos taikymo nesklandumai   * Pagalbos mokiniui specialistų kaita dėl nuo gimnazijos nepriklausančių aplinkybių. |
| **Galimybės** | **Grėsmės** |
| * Siekti tolesnio Olweus mokyklos sertifikavimo. * Didinti gimnazijos patrauklumą rajone ir respublikoje dėl gerėjančio mikroklimato. * Skatinti tėvų domėjimąsi ir įsitraukimą į gimnazijos prevencines veiklas. * Mokyti tėvus teikti pagalbą vaikams patyčių atvejais. | * Patyčių toleravimas visuomenėje ir žiniasklaidoje. * Pasitaikantis tėvų abejingumas vaikams, nenoras skirti laiko pedagoginėms ir psichologinėms žinioms įgyti / plėsti / tobulinti. * Nemažėjanti socialinė atskirtis, priklausomybių įvairėjimas. * Valstybės mastu neužtikrinamas patyčių ir kitų prevencinių veiklų nuoseklumas švietimo įstaigose (vadovų kadencijos, finansavimo ir kt. problemos). * Didėjantis atotrūkis tarp kartų: skirtingas problemų, tradicijų, vertybių suvokimas dėl amžiaus ir pan. |

**4. Gimnazijos tikslas ir uždaviniai**

**4.1. Tikslas – tęsti Olweus patyčių prevencijos programą, siekiant pakartotinai tapti Olweus vardo mokykla.**

**4.2. Uždaviniai / laukiami rezultatai:**

|  |  |
| --- | --- |
| **Uždaviniai** | **Laukiami rezultatai** |
| 4.2.1. Stiprinti mokytojų konsultacinį budėjimą. | Mokytojams budint 1-2 % sumažės patyčių ir konfliktinių situacijų atvejų. |
| 4.2.2. Organizuoti veiklas, atsižvelgus į 2018 m. mokinių Olweus apklausos rezultatus. | 1-2 % sumažės patyčių probleminėse gimnazijos vietose ir problemiškose klasėse. |
| 4.2.3. Organizuoti veiklas atsižvelgus į gimnazijos darbuotojų ir mokinių kaitą. | Bus užtikrintas visų kolektyvo narių bendras įsitraukimas, mokinių saugumas. |

**III. PRIEMONIŲ PLANAS**

(užduočių, atsakomybių, laiko ribų, dokumentų šablonų ir procedūrų aprašas)

|  |  |  |  |  |
| --- | --- | --- | --- | --- |
| **Eil. nr.** | **Veiklos turinys** | **Laikotarpis** | **Dokumentas, jo pateikimo terminas** | **Atsakingi asmenys** |
| **Organizacinės veiklos:** | | | | |
| 1. | Gimnazijos darbuotojų susirinkimai, skirti aptarti kokybės planą, tolimesnes veiklas | 2019 m. rugpjūtis-rugsėjis / 2020 m. gegužė-birželis | Direktoriaus atmintinė C1 (iki palaikomojo audito) ir darbuotojų atmintinė C4 po susirinkimo | OPPKK nariai, programos koordinatorius |
| 2. | OPKUS plano parengimas, tvirtinimas | 2019 m. rugsėjis-spalis | Direktoriaus įsakymas iki 2019 m. spalio 30 d. | Direktorius |
| 3. | Mokytojų konsultacinio budėjimo gimnazijoje pertraukų metu grafiko sudarymas ir koregavimas | Kas mėnesį | Direktoriaus įsakymas, budėjimo tvarkaraštis direktoriaus atmintinė C1 iki palaikomojo susitikimo | Programos koordinatorius |
| 4. | Darbuotojų paskirstymas į mokymosi ir supervizijų grupes (MSG) | 2019 m. rugsėjo mėn. ir išvykus / atvykus naujiems darbuotojams | Direktoriaus įsakymas | OPPKK nariai, programos koordinatorius |
| 5. | Olweus apklausos rezultatų analizė koordinacinio komiteto narių / MSG vadovų susirinkime | 2020 m. sausis-vasaris | Susirinkimo protokolas | Direktorius, programos koordinatorius, OPPKK nariai |
| 6. | 5 MSG susitikimai (susitikimų temos numatomos atsižvelgus į aktualijas gimnazijoje) | Mokslo metų pradžioje / pabaigoje ir mokinių atostogų metu | MSG protokolas R1 iš karto po susitikimo.  Direktoriaus atmintinė C1 iki palaikomojo audito | MSG vadovai  Direktorius |
| 7. | Mokymai naujiems darbuotojams | Įdarbinus naujus darbuotojus (mokymo laikas derinamas su instruktore) | Naujų darbuotojų mokymo kursų forma R3 iš karto, pasibaigus mokymams.  Direktoriaus atmintinė C1 iki palaikomojo susitikimo | Olweus instruktorė  Direktorius |
| **Darbas su mokiniais:** | | | | |
| 8. | Naujai atvykusių mokinių supažindinimas su Olweus patyčių prevencijos programos taisyklėmis | 2019 m. rugsėjo mėn. arba atvykus naujam mokiniui per mokslo metus | Įrašas el. dienyne iš karto po kl. valandėlės (pagal kl. valandėlės formą R2) | Klasių vadovai |
| 9. | Individualūs pokalbiai su mokiniais, įtariamų ir faktinių patyčių atvejų sprendimas laikantis procedūrų | Per mokslo metus | Klasės auklėtojo atmintinė C2 iki 2019 m. gruodžio  15 d. ir 2020 m. balandžio 30 d. | Klasių vadovai |
| 10. | 2 mokinių tarybos susirinkimai per mokslo metus, skirti aptarti Olweus programos eigą, veiklą, mokinių iniciatyvas, tyrimo rezultatus ir kt. | 2019 m. lapkričio ir 2020 m. balandžio mėn. | Mokinių tarybos susirinkimo forma R4 iš karto po susirinkimo | Mokytojas, kuruojantis mokinių tarybos darbą |
| 11. | Olweus mokinių apklausa | 2019 m. lapkričio mėn. | Direktoriaus atmintinė C1 gavus anketinius rezultatus | Direktorius |
| 12. | Nuoseklus, nuolatinis mokinių skatinimas laikytis 4 pagrindinių patyčių prevencijos taisyklių | Per mokslo metus | Klasės auklėtojo atmintinė C2 (iki 2019 m. gruodžio 15 d. ir 2020 m. balandžio 30 d.) | Klasių vadovai, mokytojai, kiti bendruomenės nariai |
| **Renginiai, skirti patyčių prevencijai:** | | | | |
| 13. | Tolerancijos dienos minėjimas | 2019 m. lapkričio mėn. | Apie įvykusius renginius skelbiama gimnazijos „Facebook“ profilyje, internetiniame puslapyje [www.medeina.trakai.lm.lt/](http://www.medeina.trakai.lm.lt/) | OPPKK nariai, VGK, mokinių taryba,  klasių ir  neformaliojo švietimo būrelių vadovai |
| 14. | Sąmoningumo didinimo mėnuo BE PATYČIŲ | 2020 m. kovo mėn. |
| 15. | Akcijos, kūrybinių darbų konkursai, projektai, kt., skirti patyčių prevencijai | Paskelbus akciją, projektą, konkursą |
| **Klasių vadovų veikla, numatyta OPKUS:** | | | | |
| 16. | Keturių patyčių prevencijos taisyklių aktyvus ir nuoseklus taikymas | Per mokslo metus | Klasės auklėtojo atmintinė C2 (iki 2019 m. gruodžio 15 d. ir 2020 m. balandžio 30 d.) | Klasių vadovai |
| 17. | Priminimas ir naujai atvykusių mokinių supažindinimas su drausminimo kopėtėlėmis | 2019 m. rugsėjo mėn. | Įrašas el. dienyne iš karto po kl. valandėlės (pagal kl. valandėlės formą R2) | Klasių vadovai |
| 18. | Olweus klasių valandėlės  1-8, I-II G kl. mokiniams | Du kartus per mėnesį | Įrašas el. dienyne iš karto po kl. valandėlės (pagal kl. valandėlės formą R2) | Klasių vadovai |
| 19. | Klasės tėvų susirinkimai, kuriuose svarstomi patyčių klausimai | Bent 1 kartą per mokslo metus | Klasės auklėtojo atmintinė C2 (iki 2019 m. gruodžio 15 d. ir 2020 m. balandžio 30 d.) | Klasių vadovai |
| 20. | Klasių vadovų vedamų valandėlių pildymo el. dienyne patikra / apžvalga | 1 kartą per pusmetį | Klasės auklėtojo atmintinė C2, išrašas iš el. dienyno (pagal kl. valandėlės formą R2) | Klasių vadovai |
| **Viso gimnazijos personalo veiklos / indėlis:** | | | | |
| 21. | Gimnazijoje pastebėtų patyčių atvejų aptarimai MSG susitikimų metu | MSG susitikimų metu | MSG protokolas R1 iš karto po susitikimo | MSG vadovai |
| 22. | Įtariamų arba faktinių patyčių atvejų sprendimo procedūros taikymas (P1) | Per mokslo metus | Patyčių atvejų registracijos protokolai | Darbuotojai, įtardami arba pastebėję patyčias |
| 23. | Darbuotojų skatinimas patyčių atvejus žymėti registravimo žurnale | Per mokslo metus | Patyčių registracijos žurnalas | Gimnazijos darbuotojai, įtardami arba pastebėję patyčias |
| 24. | Personalo supažindinimas su nuobaudų kopėtėlėmis arba jų priminimas | 2019 m. rugsėjo mėn. | Darbuotojų susirinkimo atmintinė C4 (po susirinkimo) | Direktorius |
| **Tėvų informavimas, įtraukimas į bendrą veiklą:** | | | | |
| 25. | Tėvų (globėjų, rūpintojų) informavimas apie patyčių prevencijos veiklą, nuobaudų kopėtėles per klasės tėvų susirinkimus | I mokslo metų pusmetyje pagal klasių vadovų darbo planus | Direktoriaus atmintinė C1 iki susitikimo.  Klasės auklėtojo atmintinė C2 (iki 2019 m. gruodžio 15 d. ir 2020 m. balandžio 30 d.), susirinkimų protokolai | Direktorius  Klasių vadovai |
| 26. | Tėvų (globėjų, rūpintojų) informavimas apie apklausos rezultatus per klasės tėvų susirinkimus | II mokslo metų pusmetyje pagal klasių vadovų darbo planus |
| 27. | Kiti bendri klasės tėvų renginiai, susitikimai | Pagal klasių vadovų darbo planus | Veiklos fiksavimas el. dienyne, klasių vadovų darbo planuose | Klasių vadovai |
| 28. | Atvirų durų diena(-os) gimnazijoje, susitikimai su administracija, klasių vadovais, pagalbos vaikui specialistais | Gruodžio-sausio / kovo-balandžio mėn. (pagal gimnazijos veiklos planą) | Atvirų durų dienos programa | Gimnazijos administracija |
| 29. | Informacijos apie patyčių prevenciją skelbimas gimnazijos internetiniame puslapyje | Per mokslo metus |  | OPPKK nariai |
| **Veiksmai, siekiant koreguoti, tobulinti OPKUS veiklą:** | | | | |
| 30. | Paprastų nukrypimų fiksavimas ir šalinimas | Per mokslo metus | Kai nustatomas paprastas nukrypimas (nukrypimų šalinimo forma A1) | Nukrypimą pastebėję darbuotojai |
| 31. | Rimtų / sistemingų nukrypimų fiksavimas ir šalinimas | Per mokslo metus | Kai nustatomas nukrypimas (nukrypimų šalinimo forma A2) | Direktorius |
| 32. | Konsultacijos su programos instruktore | Per mokslo metus | OPPKK susitikimų protokolai | Programos koordinatorius |
| 33. | OPPKK susitikimas su programos instruktore | 2020 m. sausio-vasario mėn. | OPPKK protokolas | Programos koordinatorius |

2019-2020 mokslo metų OPKUS planas skelbiamas gimnazijos internetiniame puslapyje <https://www.medeina.trakai.lm.lt/>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_